Armenia Republica de Armenia Հայաստան Ł'Armènia ła xe on Stato indipendente de ł'Axia osidental. Ła confina co ła Turchia a ovest, ła Zorzania a nord, l'Axerbaijan a est e l'Iran e l'esclave axera del Nakhchivan a sud. Ła xe sensa sboco sol mar. Ła se cata inte el Caucaxo de soto. El 90% de el teritorio el supera i 1000 m. El resto el xe ocupà da depresion cofà cheła verta da el fiume o basini de sprofondamento, uno de i cuałi el xe ocupà da el łago Sevan. El clima el xe de tipo continental, co na forte escursion termega inte i munti. Ła so cavedal ła xe Èrevan.